Ταξίδευε από την Ολλανδία στην Ινδία για φιλανθρωπικό σκοπό και του έκλεψαν το ποδήλατο στη Θεσσαλονίκη! Τη βοήθεια των ανθρώπων της πόλης ζητάει ο Ολλανδός Jitse Bouma, προκειμένου να τον βοηθήσουν να βρει το ποδήλατό του, που κλάπηκε από την οδό Τσιμισκή στις 26 Μαρτίου 2019.

Ο νεαρός ακτιβιστής ταξιδεύει με αφετηρία το Άμστερνταμ, με το ποδήλατό του, με προορισμό την Ινδία, στοχεύοντας μέσα από το ταξίδι του, να ενημερώσει, αλλά και να συγκεντρώσει χρήματα για τα παιδιά με καρκίνο. Πρώην καρκινοπαθής ο ίδιος, εμπνεύστηκε το ταξίδι με το ποδήλατο προκειμένου να ευαισθητοποιήσει για τον παιδικό καρκίνο αλλά και να συγκεντρώσει χρήματα που θα διατεθούν για την φυσιοθεραπεία παιδιών με καρκίνο.

Ωστόσο, το ταξίδι του 10.000 χιλιομέτρων που ξεκίνησε στις 21 Σεπτεμβρίου, κινδυνεύει να τελειώσει στην Ελλάδα και γι΄αυτό τον λόγο ο Jitse Bouma δίνει αμοιβή 1000 ευρώ σε όποιον βρει και του επιστρέψει το ποδήλατό του.

Το ποδήλατο είναι αυτό: